open-index/open-wikipedia-markdown huggingface dataset:
Ramón Obella Vidal

**Ramón Obella Vidal**, nado en Bastavales (Brión) en 1888 e finado en Vigo o 11 de agosto de 1951, foi un médico e empresario galego.

## Traxectoria 
Fillo de Ramón Obella Patrón. Estudou Medicina na Universidade de Santiago de Compostela (1905-1912). Emigrou a Arxentina. Retornado, foi presidente do Sindicato Agícola y Pecuario de Bastavales (1927). Na Segunda República dirixiu o periódico do sindicato, *O Vencello Mahián*, e militou no Partido Galeguista. Na III Asemblea do Partido Galeguista celebrada en Ourense en 1934 presentou o relatorio "Autodeterminación funcional", e formou parte do Consello Nacional do Partido en 1936. Tamén artellou un grupo chamado Os Fillos do Sol para realizar deportes náuticos e actividades naturistas, que tiña a súa base na praia de Samil.

En 1935, asociado co farmacéutico Rubira, o economista e político Alexandre Bóveda e Fernando Calvet Prats, profesor de química orgánica e catedrático da Facultade de Ciencias da USC, puxo en marcha os laboratorios Miguel Servet en Vigo, coa denominación de Instituto Bioquímico. Con Calvet de director técnico e con Obella de supervisor levouse a cabo a montaxe e a organización dos laboratorios e dos primeiros estudos sobre métodos de conservación, análise e extracción do caruncho do centeo, para obter alcaloides que se empregarían para elaborar o Pan-Ergot, un medicamento indicado para as afeccións como a xaqueca e os glaucomas, e outros produtos como o Piretón, antiálxico e antipirético, e o Pan-Neural, un inxectable tónico-estimulante.

A empresa só durou un ano, co golpe de Estado do 18 de xullo de 1936 Calvet marchou ao estranxeiro e Obella estivo no punto de mira dos sublevados, pero un dos seus socios fixo que non fose obxecto de persecución. Obella obtivo unha licenza de importación e exportación para traer caruncho de Portugal, pois as súas plantacións no Porriño non producían o suficiente para elaborar preparados. En agosto de 1937 rexistrou unha empresa no Porto co nome de Zeltia, que foi o antecedente da razón social coñecida co mesmo nome, creada no Porriño en agosto de 1939 e da cal foi socio fundador con Calvet (que volveu do seu autoexilio preventivo e foi o director científico) e os irmáns Antonio e Xosé Fernández López.

Dende Porto con Ramiro Isla Couto, e en contacto con Rodolfo Prada e os nacionalistas galegos da Arxentina, mantiveron unha rede de evasión dende mediados de 1937 até finais de 1938 empregando como pantalla o Instituto bioquímico Miguel Servet, que permitiu a moitos republicanos galegos fuxir de Galicia e pasar ao bando leal.
Finou en Vigo o 11 de agosto de 1951.

## Notas 
## Véxase tamén 
### Bibliografía 
* 
* 
* 
### Ligazóns externas 
* Ocampo, Elena (2/12/2012).  "La Irmandade da Sanidade Galega homenajea a Ramón Ovella, cofundador de Zeltia por su humanismo" *Faro de Vigo* .
O Virxe do Camiño, Rebordáns, Tui

**O Virxe do Camiño**  é un lugar da parroquia de Rebordáns no concello pontevedrés de Tui na Comarca do Baixo Miño. Segundo o IGE en 2013 tiña 83 habitantes (43 homes e 40 mulleres), dez menos ca en 2010 e nove menos ca en 2004.

O lugar está situado a carón do Camiño Portugués. Recibe o seu nome pola capela da Virxe do Camiño, construída no século XVIII sobre os restos doutra anterior. No museo da Catedral de Tui consérvase unha imaxe pétrea policromada procedente desta capela. É unha peza do século XII ou XIII adicada á Virxe do O, dándolle o peito ao neno. Segundo a tradición, a talla foi agochada pola veciñanza ante o avance dos mouros, e ao ser atopada de novo decidiuse construír un templo para custodiala.

## Notas 
## Lugares e parroquias 
### Lugares de Rebordáns 
### Parroquias de Tui
A Magdalena, Ribadelouro, Tui

**A Magdalena** é un lugar da parroquia de Ribadelouro no concello pontevedrés de Tui na Comarca do Baixo Miño. Tiña unha poboación censada de 55 habitantes no ano 2019 segundo datos do Instituto Galego de Estatística, dos cales 23 eran homes e 32 mulleres, o que representa un descenso en relación ó ano 2010, cando tiña 54 veciños, descenso que é aínda maior respecto ao ano 2004, cando eran 60 veciños.

## Patrimonio 
A Magdalena exerce de centro parroquial de Ribadelouro, tanto a nivel económico coma social. A consecuencia disto, neste barrio están situados algúns dos elementos patrimoniais máis relevantes da parroquia, comezando pola propia igrexa.

* Igrexa de Santa Comba (s. XIX): edificación do ano 1824, construída sobre outra anterior de época románica da que non se conservan restos.
* Reitoral (s. XVII): situada a carón da Igrexa parroquial. Aínda que a edificación é do século XVII tamén conta con engadidos e modificacións posteriores do século XVIII.
* Cruceiro da Magdalena (s. XIX)
* Calvario de Ribadelouro (s. XIX)

## Lugares e parroquias.
### Lugares de Ribadelouro
### Parroquias de Tui
Centeáns, Pontellas, O Porriño

**Centeáns** é un lugar da parroquia de Pontellas, no concello pontevedrés do Porriño, na comarca de Vigo. Segundo o IGE, en 2022 tiña 238 habitantes (110 homes e 128 mulleres).

## Lugares e parroquias
### Lugares de Pontellas
### Parroquias do Porriño
## Notas 
## Véxase tamén 
### Outros artigos 
* Lugares do Porriño
A Virxe do Camiño

O termo **A Virxe do Camiño** pode referirse a:

***A Virxe do Camiño** é unha advocación da Virxe María, ligada a lugares de peregrinación;
*Segundo a lenda, o 2 de xullo de 1505 a Virxe aparecéuselle a Alvar Simón Fernández, pastor de Velilla de la Reina (concello de Cimanes del Tejar, na provincia de León). En 1914 a Santa Sé nomeouna padroa da provincia de León.

Como topónimo, pode referirse a:

;En Galiza
***A Virxe do Camiño**, parroquia do concello de Pontevedra;
***A Virxe do Camiño**, lugar da parroquia de Muros, no concello de Muros;
***O Virxe do Camiño**, lugar da parroquia de Rebordáns, no concello de Tui.

## Véxase tamén
### Outros artigos
***La Virgen del Camino**, localidade leonesa do concello de Valverde de la Virgen, atravesada polo Camiño Francés.
Sears

**Sears, Roebuck & Company** é unha cadea multinacional de venda con sede en Hoffman Estates, Illinois, en Greater Chicago. A empresa foi fundada por Richard Warren Sears e Alvah Curtis Roebuck en 1893 como un catálogo de envío por correo. Julius Rosenwald tomou o control en 1895 e ampliou o negocio e aumentou as vendas e os beneficios. En 1925, comezou a abrir as primeiras tendas. O negocio acadou o seu cumio entre a década de 1950 e 1960, e despois comezou unha longa e lenta contracción. No 2005, foi mercada por Kmart, que se renomeou como Sears Holdings.

## Notas
Joseph Jackson

**Joseph Walter "Joe" Jackson**, nado o 26 de xullo de 1928 en Fountain Hill, Arcansas, e finado o 26 de xuño de 2018, foi un director artístico e pai da familia de artistas Jackson, nos que destacaron Michael Jackson e Janet Jackson.

## Fillos 
Katherine e Joe Jackson tiveron dez fillos.

*Maureen Reillette "Rebbie" Jackson (nada o 29 de maio de 1950)
*Sigmund Esco "Jackie" Jackson (nado o 4 de maio de 1951)
*Tariano Adaryll "Tito" Jackson (nado o 15 de outubro de 1953)
*Jermaine La Jaune Jackson (nado o 11 de decembro de 1954)
*La Toya Yvonne Jackson (nada o 29 de maio de 1956)
*Marlon David Jackson (nado o 12 de marzo de 1957)
*Brandon Jackson (nado o 12 de marzo de 1957, morto ó pouco tempo de nacer)
*Michael Joseph Jackson (29 de agosto de 1958 – 25 de xuño de 2009)
*Steven Randall "Randy" Jackson (nado o 29 de outubro de 1961)
*Janet Damita Jo Jackson (nada o 16 de maio de 1966)

## Notas
U.S. Steel

**United States Steel Corporation**, máis coñecida como **U.S. Steel**, é unha empresa estadounidense produtora de aceiro que opera nos Estados Unidos de América, Canadá e Europa Central. A compañía foi a número 13 do mundo no seu sector durante o 2010. Foi renomeada como **USX Corporation** en 1986, e no 2001 volveu ó nome orixinal, United States Steel Corporation. No 2001 era aínda a máis grande compañía produtora de aceiro dos Estados Unidos, malia que a súa produción só era un pouco maior que en 1902, logo dun significativo proceso de reestruturación na década de 1980.

## Notas
Oprah Winfrey

**Oprah Gail Winfrey**, nada o 29 de xaneiro de 1954, é unha presentadora de televisión, actriz, produtora e filántropa estadounidense. Winfrey é coñecida polo seu multi-premiado programa *The Oprah Winfrey Show*, que foi o programa do seu xénero con audiencia máis alta da historia, emitido entre 1986 e 2011. Considerada a "Raíña dos Medios", é a afroamericana máis rica do século XX, a meirande filántropa afroamericana na historia, e a única billonaria afroamericana de Norte América. Tamén é, segundo certos medios, a muller máis influente do mundo. No 2013, foi galardoada coa Medalla Presidencial da Liberdade polo Presidente Barack Obama e obtivo un doutoramento de honra por Harvard.

## Notas 
## Véxase tamén 
### Ligazóns externas 
* Páxina oficial  
* 
### Bibliografía 
* Cooper, Irene (2007) *Oprah Winfrey* Viking ISBN 0-670-06162-X
* Mair, George (2001) *Oprah Winfrey: The Real Story* Citadel Press ISBN 1-55972-250-9
* Moore, Michael (2003) ''Dude, Where's My Country?'', Warner Books ISBN 0-446-53223-1
Fospropofol

O **fospropofol** (nome comercial **Lusedra**) é un axente sedativo-hipnótico de uso intravenoso, derivado do propofol, a miúdo usado como sal disódico. Está aprobado actualmente para a sedación de pacientes adultos durante procedementos diagnósticos ou terapéuticos, como endoscopias.

## Aplicacións clínicas 
Desenvolvéronse varios derivados hidrosolubles e prodrogas do anestésico intravenoso amplamente usado propofol, dos cales o fosfopropofol foi o que ata agora demostrou ser o máis axeitado para o seu uso clínico. As vantaxes que se afirmou que tiña este composto químico hidrosoluble son que produce menos dor no sitio onde se aplican inxeccións intravenosas, ten menos potencial para a hiperlipidemia na súa administración a longo prazo, e menos posibilidaes de bacteremia. A miúdo, o fospropofol adminístrase conxuntamente cun opioide como o fentanil.

## Farmacoloxía clínica 
### Mecanismo de acción 
O fospropofol é unha prodroga do propofol, é dicir, unha vez no corpo é metabolizado por unha fosfatase alcalina orixinando o seu metabolito activo, o propofol. Teoricamente, pode orixinarse un milimol (mmol) de propofol por cada mmol de fospropofol sódico administrado. 1,86&nbsp;mg de fospropofol sódico son o equivalente molar de 1&nbsp;mg de propofol.

### Farmacocinética 
Os investigadores que obtiveron os resultados dos ensaios iniciais sobre a farmacocinética do fospropofol retractáronse despois de ditos resultados (ver artigos na sección Véxase tamén). En 2011, non se dispoñía aínda de novos resultados.

## Substancia controlada 
Nalgúns países o fosfopropofol é unha substancia controlada. como nos Estados Unidos, onde a Lei de substancias controladas a inclúe na lista IV.

## Notas 
## Véxase tamén 
### Bibliografía 
;Artigos iniciais que foron retractados
*  **Publicación retractada** ver PMID 22345970.
*  **Publicación retractada**, ver PMID 22345970.
*  **Publicación retractada**, ver PMID 22345970.

;Outros artigos
* Pruitt R, Cohen LB, Gibiansky E, et al. A randomized, open-label, multicenter, dose-ranging study of sedation with Aquavan injection (GPI 15714) during colonoscopy. Gastrointest Endosc 2005; 61: AB111.
* Lampotang S, Lizdas D, Gravenstein N, Yavas S (2006). University of Florida Department of Anesthesiology Virtual Anesthesia Machine Web site:
Jim Rathmann

**Jim Rathmann** (nado o 16 de xullo de 1928, finou o 23 de novembro de 2011), **Royal Richard Rathmann**, foi un piloto de carreiras estadounidense que gañou as 500 Millas de Indianápolis de 1960.

Pilotou nos campionatos das series AAA e USAC nas tempadas 1949, 1950, e de 1952 a 1963 con 42 participacións, incluíndo as 500 Millas de Indianápolis en cada unha desas tempadas. Rathmann tamén participou nas dúas carreiras da Carreira dos Dous Mundos en Monza, Italia, gañando a carreira de 1958. Logrou 6 vitorias, ademais da súa vitoria na Indy 500.

Rathmann e o seu irmán máis vello na maioría das veces intercambiaban os nomes durante a adolescencia. Aos 16 anos de idade quería participar nas carreiras polo que usou o nome de "Dick Rathmann," co carné que lle prestou o seu irmán máis vello e asumiu a identidade de "Jim Rathmann." O cambio de nome quedou para sempre nos círculos públicos.

O 15 de agosto de 2007, Rathmann foi incluído no Motorsports Hall of Fame de América. A cerimonia tivo lugar en Detroit. Morreu en 2011 logo dun ataque.

## Carreira na NASCAR 
Rathmann remolcou 3 NASCAR Strictly Stock / Grand Nacional razas 1949-1951, que compiten nunha carreira en cada un deses anos. Debutou en 1949 en Langhorne. A partir de 13 º na carreira, Rathmann deslizou a 32 ao final da carreira. En 1950, Rathmann competiu na prestixiosa Daytona Beach Course Road. A partir de 17 neste evento, Rathmann terminou unha mellor carreira 12, dúas voltas atrás. Na súa última carreira en 1951, Rathmann comezou unha novena mellor da súa carreira no Detroit. Terminou 52 ª nesta carreira. NASCAR Estatísticas de Racing-Reference.info

## Indy 500 Win 
Logo de iniciar no medio da primeira fila, Rathmann corría na fronte toda a carreira. Desde o punto a metade de camiño en, Rathmann e compañeiro condutor Rodger Ward, foron encerrados nun cabeza a cabeza polo primeiro duelo. Desgastar do pneumático converteuse nun problema xa que a carreira avanzaba e Rathmann foi capaz de manter as súas rodas fresco o tempo suficiente para gañarlle a carreira á sala ata o final. A carreira contou cos cambios de líder máis gravada da historia 500.

## Resultados nas 500 Millas de Indianápolis 
### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* The Greatest 33
Jesús Soria

**Jesús Soria González**, nado en Avilés o 15 de abril de 1881 e finado en Ourense en xaneiro de 1951, foi un pintor, profesor e político galego.

## Traxectoria 
[miniatura|300px|Nunha homenaxe a [Marcelo Macías en 1917, de pé (de esq. a der.): Losada Diéguez, José Osorio Martínez, Julio A. Cuevillas, Emilio Vázquez Pardo e Jesús Soria. Sentados: Manuel Cambón Fraga, Antonio Gaite Lloves, Benito Fernández e Emilio Amor.]]
Fillo do pintor Policarpo Soria Álvarez. Estudou na Escola de Artes e Oficios de Avilés e trasladouse a Madrid en 1899 co seu irmán Nicolás. Estudou na Escola Especial de Pintura, Escultura e Grabado de Madrid. Participou en varias Exposicións Nacionais de Belas Artes de Madrid e nas Exposicións de Artistas Avilesinos de 1922 e 1924. Foi profesor de debuxo do Instituto de Ourense dende 1906, do foi catedrático e vicedirector. Tamén impartiu clase na Escola Normal de Maxisterio e foi presidente da Xunta Provincial de Primeira Ensinanza. Ao rematar a ditadura de Primo de Rivera foi nomeado alcalde de Ourense (1930).

## Vida persoal 
Casou en 1911 con Pilar González Palacios.

## Notas 
## Véxase tamén 
### Outros artigos 
* Alcaldes de Ourense

### Ligazóns externas 
* Mural modernista. Jesús Soria
Matías Bobillo Bobillo

**Matías Bobillo Bobillo**, nado en Maceda e finado o 25 de xullo de 1972, foi un avogado e político galego.

## Traxectoria 
Na ditadura de Primo de Rivera foi nomeado alcalde de Ourense en 1925, presentou a renuncia en novembro de 1926. Foi deputado provincial. Foi nomeado maxistrado de traballo en Palencia en 1938.

## Vida persoal 
Casou con Pilar de la Villa del Castillo.

## Notas 
## Véxase tamén 
### Outros artigos 
* Alcaldes de Ourense
Mega Top 50

O **Mega Top 50** é unha lista de éxitos musicais neerlandeses e un programa que se emite na estación de radio 3FM pola organización TROS. O primeiro precursor da lista chamaba o **Hilversum 3 Top 30**. Desde maio de 1969 Joost den Draayer presentaba o programa. Tra 2 anos Felix Meurders, o novo presentador, cambiou o nome en *Daverende Dertig*. En xuño de 1974, a *Nationale Hitparade* foi emetida na canle de Hilversum 3. A lista actual *Mega Top 50* se initiou en 1993. Actualmente a compilación da lista está baseada en números de vendas, airplay, streaming e investigación de mercado. O compilador é SoundAware. Desde agosto de 2018 Olivier Bakker presenta o programa.

## Libros 
## CD-ROM 
## Véxase tamén
### Ligazóns externas 
*http://www.megatop50.nl(http://www.megatop50.nl)
Curutín, Sobrada de Aguiar, Outeiro de Rei

**Curutín** é un lugar da parroquia de Sobrada de Aguiar no concello lugués de Outeiro de Rei, na comarca de Lugo. Segundo o IGE, en 2013 tiña 34 habitantes (18 homes e 16 mulleres).

## Lugares e parroquias 
### Lugares de Sobrada de Aguiar 
### Parroquias de Outeiro de Rei 
## Notas
Fame irlandesa de 1740 a 1741

A **fame irlandesa de 1740 a 1741** (en irlandés *Gorta Éireannach 1740 - 1741*) foi un período de grande escaseza alimenticia que tivo lugar no Reino de Irlanda e que posibelmente tivo unha magnitude semellante á posterior e máis coñecida Gran Fame irlandesa. Tamén se coñece en irlandés como *Bliain an Áir*, que se podería traducir como "o ano da matanza".

A diferenza da Gran Fame irlandesa, cuxa principal causa foi unha praga provocada polo oomiceto *Phytophthora infestans*, que contaminou os cultivos de pataca a grande escala, a fame de 1740 e 1741 foi orixinada por unha friaxe extrema e unha choiva incesante nos anos sucesivos, que provocou que se perdesen as colleitas. Ademais, a fame xuntouse a unha serie de doenzas fatais que agravaron aínda máis as consecuencias na poboación. A vaga de frío espallouse por toda Europa e hoxe está considerada como o derradeiro período de grande frío ao final da Pequena Idade de Xeo entre 1400 e 1800.

## Véxase tamén 
### Bibliografía 
* David Dickson, *Arctic Ireland* (White Row Press, Dublin 1997).
* Michael Drake, *The Irish Demographic Crisis of 1740–41*, Historical Studies VI, T. W. Moody (ed.), Routledge & Kegan Paul, Londres 1968.
* Joe Lee, *The Modernisation of Irish Society* (ISBN 0-7171-0567-9)
A Guía, Atios, O Porriño

**A Guía** é un lugar da parroquia de Atios no concello pontevedrés do Porriño, na comarca de Vigo. Segundo o IGE, en 2022 tiña 153 habitantes (76 homes e 77 mulleres).
## Toponimia
O topónimo **A Guía** débese á presenza no lugar da capela da Virxe da Guía, xunto ao Camiño Portugués.

## Lugares e parroquias 
### Lugares de Atios 
### Parroquias do Porriño 
## Notas 
## Véxase tamén 
### Outros artigos 
* Lugares do Porriño
Pectobacterium

***Pectobacterium*** é un xénero de bacterias da familia das enterobacteriáceas formado por bacilos gramnegativos. Son bacterias fitopatóxenas, que producen encimas pectolíticos que descompoñen as paredes celulares dos vexetais hóspedes, o que orixina enfermidades. Anteriormente as especies deste xénero estaban clasificadas no xénero *Erwinia*, o cal despois foi dividido en varios xéneros, un deles foi *Pectobacterium*.

## Lista de especies do xénero 
Segundo o *Catalogue of Life*, o xénero comprende as seguintes especies:
* *Pectobacterium atrosepticum*
* *Pectobacterium cacticida*
* *Pectobacterium carnegieana*
* *Pectobacterium carotovorum*
* *Pectobacterium cypripedii*
* *Pectobacterium wasabiae*

Segundo a taxonomía do NCBI o xénero comprende as seguintes especies, subespecies, cepas e cepas non clasificadas:
* *Pectobacterium atrosepticum*
** non clasificada *[[Pectobacterium atrosepticum [Delta]HAI2-SCRI1043]]*
** non clasificada *Pectobacterium atrosepticum CFBP 6276*
** non clasificada *Pectobacterium atrosepticum ICMP 1526*
** non clasificada *Pectobacterium atrosepticum SCRI1043*
* *Pectobacterium betavasculorum*
* *Pectobacterium cacticida*
* *Pectobacterium carotovorum*
** subespecie *Pectobacterium carotovorum subsp. brasiliense*
*** subespecie *Pectobacterium carotovorum subsp. brasiliensis NZEC1*
*** subespecie *Pectobacterium carotovorum subsp. brasiliensis PBR1692*
** subespecie *Pectobacterium carotovorum subsp. carotovorum*
*** subespecie *Pectobacterium carotovorum subsp. carotovorum ICMP 5702*
*** subespecie *Pectobacterium carotovorum subsp. carotovorum PC1*
*** subespecie *Pectobacterium carotovorum subsp. carotovorum PCC21*
*** subespecie *Pectobacterium carotovorum subsp. carotovorum PCCS1*
*** subespecie *Pectobacterium carotovorum subsp. carotovorum UGC32*
*** subespecie *Pectobacterium carotovorum subsp. carotovorum WPP14*
** subespecie *Pectobacterium carotovorum subsp. odoriferum*
* *Pectobacterium symbiont of Cicadella viridis*
* *Pectobacterium symbiont of Pieris brassicae*
* *Pectobacterium wasabiae*
** non clasificada *Pectobacterium wasabiae CFBP 3304*
** non clasificada *Pectobacterium wasabiae CFIA1002*
** non clasificada *Pectobacterium wasabiae WPP163*

## Notas 
## Véxase tamén 
### Ligazóns externas 
* uBIO 227210 *Pectobacterium* Waldee 1945 emend. Hauben & al. 1998
* WORMS 571263 Pectobacterium Waldee, 1945
Olegario Muñiz Álvarez

**Olegario Muñiz Álvarez**, finado en Ourense o 10 de febreiro de 1937, foi un comerciante e político galego.

## Traxectoria 
Xerente dos Almacenes Simeón García. Na ditadura de Primo de Rivera foi nomeado alcalde de Ourense en 1924, permaneceu no cargo até 1925. Foi presidente da Coral de Ruada (1932). Finou en Ourense o 10 de febreiro de 1937.

## Vida persoal 
Casou con María Guerra Valdés, e foi pai de José Ramón, Olegario e Elena Muñiz Guerra, que casou con Fernando Meleiro.

## Notas 
## Véxase tamén 
### Outros artigos 
* Alcaldes de Ourense
Ameiro Longo, Sanguiñeda, Mos

**Ameiro Longo** é un lugar da parroquia de Sanguiñeda no concello pontevedrés de Mos, na Comarca de Vigo. Tiña unha poboación censada de 344 habitantes no ano 2013 segundo datos do IGE, dos cales 162 eran homes e 182 mulleres, o que representa un descenso en relación ó ano 2010, cando tiña 379 veciños, para alcanzar as mesmas cifras que tiña en 2004, cando eran 348 veciños.

## Lugares e parroquias
### Lugares de Sanguiñeda
### Parroquias de Mos
Manuel Pereiro

**Manuel Pereiro Rey**, nado en Santiago de Compostela o 5 de xullo de 1832 e finado en Ourense o 16 de xuño de 1901, foi un comerciante, banqueiro e político galego.

## Traxectoria 
[miniatura|Artigo de Pereiro na portada de *[El Trabajo (Ourense)|El Trabajo*.]]
Desenvolveu a maioría da súa actividade económica en Ourense, onde se afincou definitivamente logo do seu matrimonio con Avelina Romero Pérez, pertencente a unha influente familia local, entre os que destacan os Pérez Bobo. Colaborou en *El Orensano* e en *El Trabajo*. Militante do Partido Conservador, aínda que crítico con Saturnino Álvarez Bugallal, foi alcalde de Ourense en 1879 e volveu selo en 1895. Foi presidente da Comisión do centenario do P. Feijóo.

## Notas 
## Véxase tamén 
### Outros artigos 
* Alcaldes de Ourense

### Ligazóns externas 
* Pequena biografía
Santa Marta, Mos, Mos

**Santa Marta** é un lugar da parroquia de Mos no concello pontevedrés de Mos, na Comarca de Vigo. Tiña unha poboación censada de 154 habitantes no ano 2013 segundo datos do IGE, dos cales 75 eran homes e 79 mulleres, mantenso a poboación que tiña en 2010, cando eran 151 veciños, e en 2004, cando eran 155.

## Lugares e parroquias 
### Lugares de Mos, Mos 
### Parroquias de Mos
ESO 350-40

**ESO 350-40** ou tamén coñecida coma a galaxia *Roda do Carro* é unha galaxia lenticular e tamén unha galaxia anular que está a uns 500 millóns de anos luz de distancia, na constelación de Sculptor. Estimase que ten 150.000 anos luz de diámetro, ten unha masa de aproximadamente  masas solares, e xira a .

Foi descuberta por Fritz Zwicky en 1941. Zwicky considerou o seu descubrimento coma *unha das estruturas máis complexas que agarda a explicación da súa formación en base as dinámicas estelares*. Unha estimación da extensión da galaxia deu coma conclusión un valor de 150.000 anos luz, o cal é lixeiramente maior cá extensión da Vía Láctea.

## Estruturas 
A galaxia amosa raios (*da roda*) ópticos e outros sen emisións térmicas, pero ambos tipos de raios non son coincidentes.

## Evolución 
A galaxia foi unha vez unha galaxia espiral normal antes que aparentemente sufrirá unha colisión frontal cunha compañeira pequena, hai aproximadamente 200 millóns de anos (é dicir, 200 millóns anos antes da imaxe).

Cando a galaxia veciña pasou pola galaxia *Roda do Carro*, a forza da colisión provocou unha poderosa onda de choque a través da galaxia, como unha pedra que é lanzada nunha capa de area. Movéndose a gran velocidade, a onda de choque varreu o gas e o po, creando *estoupido* ó redor da parte central da galaxia que permaneceu ilesa. Isto explica a formación do anel azulado e que sexa a parte máis brillante desta galaxia. Pódese ver coma a galaxia está retomando a forma normal dunha galaxia en espiral, cos brazos abríndose a partir do núcleo central. As fontes de raios X máis brillantes son probablemente buracos negros con estrelas compañeiras, e aparecen como os puntos brancos que se atopan ó longo do bordo da imaxe de raios-X. A galaxia contén un número excepcionalmente grande desas fontes de raios X que son buratos negros binarios, porque moitas desas estrelas masivas que citabamos anteriormente, formáronse no anel.

[miniatura|300px|ESO 350-40 vista en diferentes seccións do espectro ([raios X, ultravioleta, luz visible, e infravermello). A imaxe combina datos procedentes de catro observatorios espaciais diferentes: o Chandra X-ray Observatory (púrpura), o Galaxy Evolution Explorer (ultravioleta/azul), o Telescopio Espacial Hubble (visible/verde), e o Telescopio Espacial Spitzer (infravermello/vermello). A imaxe ten un ancho de 160 arcsec. RA  DEC  en Sculptor. Créditos: NASA/JPL/Caltech/P.Appleton et al. X-ray: NASA/CXC/A.Wolter & G.Trinchieri et al.]]

## Notas 
## Ligazóns externas 
* Galaxy Evolution Simulation:The Cartwheel Galaxy 
* Cartwheel Galaxy at Constellation Guide
O Castro, Mos, Mos

**O Castro** é un lugar da parroquia de Mos no concello pontevedrés de Mos, na Comarca de Vigo. Segundo o IGE en 2013 tiña 232 habitantes (115 homes e 117 mulleres), trece máis ca en 2010 e doce máis ca en 2004.

## Lugares e parroquias 
### Lugares de Mos 
### Parroquias de Mos
Ricardo Novoa

**Ricardo Novoa Novoa**, nado en 1851 e finado en Ourense o 11 de febreiro de 1900, foi un médico e político galego.

## Traxectoria 
Colaborou en *El Heraldo Gallego* e *El Eco de Orense*. Foi nomeado alcalde de Ourense en 1893. Foi deputado provincial polo distrito de Verín e presidente da Deputación de Ourense (1899). Foi presidente da sociedade Unión Artística Orensana. Finou en Ourense o 11 de febreiro de 1900.

## Notas 
## Véxase tamén 
### Outros artigos 
* Alcaldes de Ourense
José Gallego Rojo

**José Gallego Rojo**, finado en Ribadavia o 16 de xaneiro de 1915, foi un político galego.

## Traxectoria 
Banqueiro. Foi Administrador de Correos de Ribadavia. Militante do Partido Conservador, foi alcalde de Ribadavia. Deputado provincial polo distrito de Ribadavia, foi elixido presidente da Deputación de Ourense en maio de 1909, permanecendo no cargo até 1910.

## Notas 
## Véxase tamén 
### Ligazóns externas 
* Os Presidentes da Deputación
O Carballiño, Cesantes, Redondela

**O Carballiño ** é un lugar da parroquia de Cesantes no concello pontevedrés de Redondela na Comarca de Vigo. Segundo o IGE en 2013 tiña 823 habitantes (405 homes e 418 mulleres), 22 máis ca en 2010 e 41 menos ca en 2004.

## Lugares e parroquias 
### Lugares de Cesantes 
### Parroquias de Redondela
Cacheiro

O topónimo **Cacheiro** pode referirse a:

;En Galiza
***Cacheiro**, lugar da parroquia da Canicouva, no concello de Pontevedra;
***O Cacheiro**, lugar da parroquia da Valcarría, no concello de Viveiro;
***Picacheiro**, lugar da parroquia da Leiro, no concello de Abegondo.

## Véxase tamén
### Outros artigos
Cacheiros

O topónimo **Cacheiros** pode referirse a:

;En Galiza
***Cacheiros**, lugar da parroquia de Corzón, no concello de Mazaricos;
***Cacheiros**, lugar da parroquia de Trasmonte, no concello de Oroso;
***Cacheiros**, lugar da parroquia de Rioaveso, no concello de Vilalba.

## Véxase tamén
### Outros artigos
***Os Cocheiros**, lugar da parroquia de Santo André de Comesaña, no concello de Vigo.
Cacheiro, A Canicouva, Pontevedra

**Cacheiro** é un lugar da parroquia da Canicouva, no concello de Pontevedra, na comarca homónima. Segundo o IGE, en 2022 tiña 86 habitantes (37 homes e 49 mulleres).
## Xeografía
Está situado ao suroeste da parroquia, xa lindando co lugar de Paredes (concello de Vilaboa).

## Patrimonio
Capela de Santo Amaro. Por este lugar discorre o camiño portugués.

## Lugares e parroquias 
### Lugares da Canicouva 
### Parroquias de Pontevedra 
## Notas 
## Véxase tamén 
### Outros artigos 
* Lugares de Pontevedra
Bergunde, Figueirido, Vilaboa

**Bergunde** é un lugar da parroquia de Figueirido no concello pontevedrés de Vilaboa, na comarca de Pontevedra. Segundo o IGE, en 2022 tiña 52 habitantes (24 homes e 28 mulleres).  

## Lugares e parroquias
### Lugares de Figueirido
### Parroquias de Vilaboa
## Notas 
## Véxase tamén 
### Outros artigos 
* Lugares de Vilaboa
Manuel Enríquez Villarino

**Manuel Enríquez Villarino**, finado en Xinzo de Limia en novembro de 1902, foi un político galego.

## Traxectoria 
Militante do Partido Liberal e monterista. Foi elixido deputado a Cortes polo distrito de Xinzo de Limia nas eleccións de 1886. Elixido deputado provincial polo distrito de Xinzo-Verín en 1894, foi presidente da Deputación de Ourense en novembro de 1894. Volveu ser elixido presidente da Deputación en novembro de 1898. Finou en Xinzo de Limia en novembro de 1902.

## Vida persoal 
Casou con Rafaela Gómez Losada.

## Notas 
## Véxase tamén 
### Ligazóns externas 
* Os Presidentes da Deputación
Mettius Pompusianus

**Mettius Pompusianus** foi un escritor romano do século I.
## Traxectoria
Patricio romano executado polo emperador Domiciano por posuír un mapamundi de gran tamaño , segundo as sospeitas do historiador Pascal Arnaud, sería debido a que o mapa non seguía as directrices imperiais (como situar a cidade de Roma no centro do mundo, corrección de distancias) e polo tanto enfrontábase á teocracia militar dos emperadores ademais de supoñer unha intromisión nun campo reservado ao poder institucional.
## Notas
José María Setién

**José María Setién Alberro**, nado en Hernani o 19 de marzo de 1928 e finado en Donostia o 10 de xullo de 2018, foi un eclesiástico católico vasco, bispo diocesano de Donostia entre 1979 e 2000.

## Traxectoria 
Foi ordenado sacerdote da diocese donostiarra o 29 de xuño de 1951 por Jacinto Argaya Goicoechea.

O 18 de setembro de 1972 foi nomeado bispo auxiliar de Donostia, e bispo titular de Zama Minor. Recibiu a ordenación episcopal de mans do bispo Jacinto Argaya o 28 de outubro de 1972, sendo os co-consagradores Francisco Peralta Ballabriga, bispo de Vitoria, e Antonio Añoveros Ataún, bispo de Bilbao.

O 16 de febreiro de 1979 foi elixido bispo diocesano de Donostia. O 13 de xaneiro de 2000 o papa Xoán Paulo II aceptou a súa renuncia, á idade de 71 anos, por debaixo da idade canónica á que os ordinarios deben presentala (75 anos).

Finou o 10 de xullo de 2018.

## Notas
Mario Iceta

**Mario Iceta Gavicagogeascoa**, nado en Gernika-Lumo o 21 de marzo de 1965, é un eclesiástico católico vasco, actualmente bispo diocesano de Bilbao.

## Traxectoria 
### Presbiterado 
Foi ordenado sacerdote da diocese de Córdoba o 16 de xullo de 1994

No ámbito académico, obtivo en 1995 o doutoramento en Medicina e Cirurxía pola Universidade de Navarra,

O 6 de outubro de 2020 foi nomeado arcebispo metropolitano de Burgos.

## Notas
San Xulián, Pontecesures, Pontecesures

**San Xulián** é un lugar da parroquia de Pontecesures no concello pontevedrés de Pontecesures, na comarca de Caldas. Segundo o IGE, en 2022 tiña 678 habitantes (339 homes e 339 mulleres).

## Patrimonio 
A igrexa de San Xulián de Requeixo é de orixe románica, mandada construír por Diego Xelmírez sobre outra edificación anterior. De planta rectangular e nave única, está construída con pedra de perpiaño e con canzorros, cunha torre-campanario sobre a fachada.

## Lugares e parroquias 
### Lugares de Pontecesures 
### Parroquias de Pontecesures 
## Notas 
## Véxase tamén 
### Outros artigos 
* Lugares de Pontecesures
HC Sochi

O **Hockey Club Sochi** (en ruso **Хоккейный клуб Сочи**) é un club profesional de hóckey sobre xeo da cidade de Sochi, no Krai de Krasnodar (Rusia). O club foi fundado en 2014 para competir na Kontinental Hockey League (KHL) a partir da tempada 2014-15. Xoga os seus partidos como local no Pazo de Xeo Bolshoy de Sochi, un pavillón inaugurado en 2012 con capacidade para 12.000 espectadores que foi sede dos Xogos Olímpicos de Inverno de 2014 que tiveron lugar na cidade rusa.

## Notas 
## Véxase tamén 
### Ligazóns externas 
* Sitio web oficial
Cefalofinos

miniatura|230px|*Cephalophus natalensis*.
miniatura|230px|*Cephalophus nigrifrons*.
miniatura|230px|*Philantomba monticola*.
miniatura|230px|*Sylvicapra grimmia*.

A dos **cefalofinos** (*Cephalophinae*) é unha subfamilia de mamíferos artiodáctilos ruminantes da familia dos bóvidos, que comprende 3 xéneros cunhas 20 especies de pequenos antílopes africanos, que son coñecidos como cefalofos o duiqueros.

## Características 
Son pequenos antílopes, ás veces moi pequenos, que adoitan dividirse en dous grupos baseados no seu hábitat: cefalofos ou duiqueros de bosque e cefalofos ou duiqueros de matogueira. Todas as especies de bosque habitan nas selvas tropicais da África subsahariana, mentres que o único coñecido de matogueira, *Sylvicapra grimmia*, ocupa as sabanas arbustivas. Son animais moi tímidos e esquivos que prefiren as zonas con densa cobertura vexetal.

Debido á súa rareza e ás súas poboacións mesturadas, non se sabe moito sobre os cefalofos, polo que as xeneralizacións baséanse sobre todo nas especies máis estudadas, o cefalofo de Natal (*Cephalophus natalensis*), o cefalofo silvicultor (*Cephalophus silvicultor*) o cefalofo azul (*Philantomba monticola*), e o duiquero común ou duiquero gris (*Sylvicapra grimmia*).

Os membos do primeiro grupo (xéneros *Cephalophus* e *Philantomba*) teñen un perfil que lles dá a aparencia de estaren de crequenas, co lombo moi arqueado. Teñen as patas curtas, e proporcionalmente finas, as dianteiras a miúdo lixeiramente máis curtas ca as traseiras. A cabeza, dirixida cara ao chan, presenta unha crista frontal ben desenvolvida, de pelos longos entre os cornos, que chegan a ocultar ás veces. Os cornos, presentes en ambos os sexos, son curtos (ás veces, moi curtos), rectos, de sección triangular aplanada, e dirixidos cara a atrás, continuando a liña do perfil do fociño. A pelaxe é uniforme, lisa e lustrosa.

## Clasificación 
* **Subfamilia** ***Cephalophinae***
** **Xénero** ***Cephalophus***
*** *Cephalophus adersi*
*** *Cephalophus brookei*
*** *Cephalophus callipygus*
*** *Cephalophus dorsalis*
*** *Cephalopus harveyi*
** **Xénero** ***Sylvicapra***
*** *Sylvicapra grimmia*

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África.* Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Bóvidos
* Antílope

### Ligazóns externas 
* *Cephalophinae* en Tree of Life.
* *Cephalophinae* no SIIT. 
* *Cephalophinae* en ADW.
* *Cephalophinae* no NCBI.
Enrique Simonet

**Enrique Simonet Lombardo**, nado en Valencia o 12 de febreiro de 1866 e finado en Madrid o 20 de abril de 1927, foi un pintor español.

## Traxectoria 
esquerda|miniatura|200px|Autorretrato de 1885.
Ao parecer a súa vocación primeira ou da infancia foi eclesiástica, pero abandonouna para dedicarse á pintura. Malia ser valenciano de nacemento e de que estudou na Escola de Belas Artes de San Carlos da súa cidade natal, vinculouse ao círculo malagueño tanto pola súa pronta chegada, como pola súa orixe familiar, a súa formación artística e/ou a súa actividade profesional na cidade de Málaga. E tamén estudou no taller do valenciano Bernardo Ferrándiz en Málaga, formando parte da chamada escola malagueña de pintura.

### Marcha a Roma e outras viaxes 
esquerda|miniatura|Decapitación de San Paulo. 1887.
[esquerda|miniatura|*Anatomía do corazón*, óleo sobre lienzo. 177 x 291 cm 1890 ([Museo de Bellas Artes de Málaga).]]
miniatura|*Flevit super illam (Lloró por ella)*. Óleo sobre lenzo. 296 x 550 cm 1892 (Museo de Bellas Artes de Málaga).
En 1887, marchou a Roma como pensionado, onde realizou *A decapitación de San Paulo*, hoxe na Catedral de Málaga, aproveitando a súa estancia para á súa vez viaxar por toda Italia. Visitou París varias veces e en 1890 fixo un percorrido polo Mediterráneo.

Tamén en Roma realizou, en 1890, a súa obra máis famosa: *Anatomía do corazón*, tamén coñecida como *¡E tiña corazón!* ou *A autopsia*. Viaxou a Terra Santa, onde se documentou para a súa monumental *Flevit super illam*; obra pola que recibiu numerosas medallas, entre elas foi primeira medalla na Exposición Internacional de Madrid de 1892, en Chicago en 1893, en Barcelona en 1896 e en París en 1900.

En 1893 e 1894 viaxou a Marrocos como correspondente de guerra de La Ilustración Española y Americana e en 1901 obtivo a cátedra de Estudos de Formas da Natureza e a Arte da Escola de Belas Artes de Barcelona, onde residiu a partir de entón, aínda que pasaba os veráns en Vigo.

### Últimos anos 
En 1911 pasou a formar parte da Escola de Belas Artes de San Fernando de Madrid e entre 1921 e 1922 foi director da Residencia de El Paular para paisaxistas. Xa que tamén se dedicou á pintura decorativa e de paisaxes, entre a que destacan os catro grandes lenzos sobre as *Alegorías do Dereito*, no Palacio de Xustiza de Barcelona e as oito *Alegorías das Provincias* no Palacio de Xustiza de Madrid.

Morreu o 20 de abril de 1927 sendo catedrático da Escola Especial de Pintura, Escultura e Gravado de Madrid.

## Notas
## Véxase tamén 
### Ligazóns externas 
* Biografía
* Vida y obra de Enrique Simonet Lombardo
José Ramos Campo

**José Ramos Campo**, finado en Ourense o 3 de decembro de 1916, foi un avogado e político galego.

## Traxectoria 
Concelleiro en Ourense (1887). Foi elixido presidente da Deputación de Ourense en abril de 1901, permanecendo no cargo até abril de 1903. Volveu ser deputado provincial polo distrito de Ourense. Foi presidente do Círculo Liberal de Ourense.

## Notas 
## Véxase tamén 
### Ligazóns externas 
* Os Presidentes da Deputación
Hipotraguinos

[miniatura|250px|*[Addax nasomaculatus*.]]
[miniatura|250px|*[Oryx beisa*.]]
[miniatura|250px|*[Oryx gazella*.]]

A dos **hipotraguinos** (*Hippotraginae*) é unha subfamilia de mamíferos artiodáctilos ruminantes da familia dos bóvidos, que comprende 3 xéneros con 10 especies (unha delas recentemente extinguida) de grandes antílopes, propios da rexión etiópica (África subsahariana e sur da península Arábiga). alude á aparencia destes antílopes, grandes como cabalos e coa cabeza que recorda á dunha cabra.

De gran tamaño e grandes cornos (presentes en ambos os sexos), con pesos de entre os 100 e os 250&nbsp;kg, viven en hábitats áridos que van desde a estepa arbustiva ao desierto.

Son extraordinariamente fortes e resistentes, e presentan capas de cores moi diferenciadas.

## Características 
Os principais caracteres distintivos dos hipotraguinos son: 
* Son grandes antílopes con cornos ben desenvolvidos (de até 1 m de lonxitude), prsentes en ambos os sexos, case rectos ou curvados cara a atrás (agás no addax, que os ten retortos en espireal).
* Belfos vilosos.
* Excepto o addax, prsentan no dorso do pescozo unha crina de pelos duros e rectos (hipotragos), ou proxectados cara a adiante, en dirección á cabeza (órices).
* Cola longa, acabada nunha borla.

## Clasificación 
A subfamilia foi creada en 1876 polo naturalista e cazador británico Victor Brooke (1843-1893). Comprende 3 xéneros con 9 especies actualmente viventes, todas elas reunidas na única tribo dos *Hippotragini*.

'*Subfamilia *Hippotraginae'''*
; Tribo *Hippotragini*
* *'Xénero *Addax*'* (o addax)
** *Addax nasomaculatus*
* *'Xénero *Hippotragus*'* (hipotragos)
** *Hippotragus equinus* - antílope equino
** *Hippotragus leucophaeus* (extinta)
** *Hippotragus niger* - antílope negro
* *'Xénero *Oryx*'* (órix)
** *Oryx beisa* - órix beisa
** *Oryx dammah* - órix branco, ou de cornos de cimitarra 
** *Oryx gazella* - órix do Cabo
** *Oryx leucoryx* - órix de Arabia

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África.* Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Bóvidos
* Antílope

### Ligazóns externas 
* *Hippotraginae*  en Tree of Life.
* *Hippotraginae* en ADW.
* *Hippotraginae'' en NCBI.
Marc Aillet

**Marc Marie Max Aillet**, nado en Parakou (Benín) o 15 de abril de 1957, e un eclesiástico católico francés, actualmente bispo diocesano de Baiona, Lescar e Oloron.
## Traxectoria 
Comezou estudos de Medicina, mais deixounos para entrar na Comunidade San Martiño.

## Notas
ETOPS

**ETOPS** é un acrónimo de **Extended-range Twin-engine Operation Performance Standards** (normas de rendemento operativo de bimotores en voos longos), unha regramentación para permitir aos avións de pasaxeiros de dous motores (como os Airbus A300, A310, A320, A330 e A350, os Boeing 737, 757, 767, 777 e 787, os Embraer E-Jets, e o ATR 72) voar rutas longas que antes estaban fóra do alcance dos bimotores. Hai diferentes niveis de certificacións ETOPS, cada unha delas permitíndolle voar aos avións rutas que están a unha certa cantidade de distancia de voo dun aeroporto axeitado voando cun só motor. Por exemplo, se un modelo está certificado para 180 minutos, estalle permitido voar calquera ruta que non estea a máis de 180 minutos dun aeroporto  voando cun único motor. As operacións ETOPS non teñen unha correlación directa coa auga ou a distancia sobre a auga. Refírese a tempos de voo entre aeroportos alternativos, independentemente de se eses aeroportos están separados por auga ou terra.
Ricardo Blázquez

**Ricardo Blázquez Pérez**, nado en Villanueva del Campillo (Ávila) o 13 de abril de 1942, e un eclesiástico católico castelán, actualmente arcebispo metropolitano de Valladolid.

## Traxectoria 
Foi ordenado sacerdote da diocese de Ávila o 18 de febreiro de 1967 polo seu bispo, Santos Moro Briz.

O 8 de abril de 1988 foi nomeado bispo titular de *Germa in Galatia* e bispo auxiliar de Santiago de Compostela, cando a arquidiocese estaba gobernada por Antonio María Rouco Varela. Recibiu a ordenación episcopal o 29 de maio, de mans do mesmo arcebispo, sendo os co-consagradores principais o arcebispo de Madrid Ángel Suquía e o nuncio apostólico Mario Tagliaferri.

O 29 de maio de 1992 foi nomeado bispo de Palencia. O 8 de setembro de 1995 foi nomeado bispo de Bilbao. Como bispo de Bilbao consagrou como bispos aos auxiliares Carmelo Echenagusia, en 1995, e Mario Iceta, en 2008. O 13 de marzo de 2010 foi nomeado arcebispo metropolitano de Valladolid. En 2014 foi elixido para suceder ao cardeal Rouco á fronte da Conferencia Episcopal Española.

O 27 de xuño de 2015 Francisco nomeouno membro da Congregación para as Igrexas Orientais.
## Notas
James Caan

**James Langston Edmund Caan**, nado no Bronx, Nova York, o 26 de marzo de 1940 e finado nos Ánxeles o 6 de xullo de 2022, foi un actor e director de cine estadounidense. Foi famoso por interpretar mafiosos, como Santino Corleone "Sonny" na triloxía do *Padriño*,

## Filmografía 
## Premios 
### Óscar 
### Globos de Ouro 
## Notas 
## Véxase tamén 
### Ligazóns externas 
*
Walter Kasper

**Walter Kasper**, nado en Heidenheim an der Brenz (Baden-Württemberg) o 5 de marzo de 1933, e un cardeal alemán, presidente do Consello Pontificio para Promover a Unidade dos Cristiáns entre 2001 e 2010.

## Traxectoria 
Foi ordenado sacerdote da diocese de Rottenburg o 6 de abril de 1957 polo seu bispo, Carl Joseph Leiprecht.

O 17 de abril de 1989 foi nomeado bispo de Rottenburg-Stuttgart. Recibiu a ordenación episcopal o 17 de xuño, de mans do arcebispo de Friburgo Oskar Saier.

O 16 de marzo de 1999 foi nomeado secretario do Consello Pontificio para Promover a Unidade dos Cristiáns, deixando o 31 de maio a súa diocese e marchando a Roma.

O 21 de febreiro de 2001 o papa Xoán Paulo II creouno cardeal co título de *Cardeal-Diácono de Ognissanti in Via Appia Nuova*, e o 3 de marzo pasou a presidir o devandito consello pontificio. O 1 de xullo de 2010 retirouse como presidente emérito, e aos poucos meses foi elevado ao rango de Cardeal-Presbítero.

## Notas
Máquina de Rube Goldberg

miniatura|thumbtime=18|upright=1.1|*Something for nothing* (1940)
[miniatura|250px|Máquina de [Rube Goldberg desenvolvendo unha sixela tarefa de xeito complexo.]]
Unha **máquina de Rube Goldberg** é un aparello sofisticado que realiza unha tarefa moi sixela de xeito moi indirecto e elaborado. Apareceu por vez primeira no Webster's Third New International Dictionary, definida como: «levar a cabo algo, dun xeito redundante estremadamente complexo, que real ou aparentemente podería ser feito dun xeito sinxelo». A expresión, orixinario dos Estados Unidos, datouse arredor de 1930, para describir as ilustracións de "absurdas máquinas conectadas" de Rube Goldberg. Dende entón, o significado da expresión ampliouse para denotar calquera forma de sistema complicado de máis.

## Notas
Mairéad Ní Mhaonaigh

**Mairéad Ní Mhaonaigh** (pronunciado maɾʲed̪ nʲiː ˈwiːn̪i) nada o 26 de xullo de 1959 en Gaoth Dobhair, é unha cantante e músico irlandesa, líder da banda Altan, que co-fundou co seu marido Frankie Kennedy en 1985. Mairéad é considerada unha referencia tocando o fiddle segundo o estilo de Donegal, e tamén unha das cantantes máis importantes en lingua irlandesa, a súa lingua materna. Despois de 24 anos con Altan, Mairéad lanzou o seu primeiro álbum en solitario, *Imeall*, no 2009, e forma parte do supergrupo irlandés T with the Maggies, con quen tamén lanzou un álbum no 2010.

## Discografía 
### En solitario 
*2009 *Imeall*

### Como Frankie Kennedy & Mairéad Ní Mhaonaigh
*1983 *Ceol Aduaidh*
*1987 *Altan*

### Con Altan
*1989 *Horse with a Heart*
*1990 *The Red Crow*
*1991 *Harvest Storm*
*1993 *Island Angel*
*1996 *Blackwater*
*1997 *Runaway Sunday*
*2000 *Another Sky*
*2002 *The Blue Idol*
*2005 *Local Ground*
*2009 *Altan: With the RTÉ Concert Orchestra*
*2012 *Gleann Nimhe - The Poison Glen*

### Con String Sisters
*2007 *Live* (CD/DVD)

### With T with the Maggies
*2010 *T with the Maggies* 

## Notas 
## Véxase tamén 
### Bibliografía 
* 

### Ligazóns externas 
*Páxina oficial  e
Khalid Mutakabbir

**Khalid Mutakabbir**, nado o 20 de maio de 1991 en Suwanee, Xeorxia, é un xogador profesional de baloncesto estadounidense. Cunha estatura de 1,93 metros xoga na posición de escolta.

## Traxectoria profesional 
O 23 de agosto de 2014, anunciouse a fichaxe de Mutakabbir polo Leyma Natura Básquet Coruña da Liga LEB Ouro. Tras un ano na Coruña, fichou polo Palma Air Europa, da LEB Ouro.

## Notas 
## Véxase tamén 
### Ligazóns externas 
* Perfil en DraftExpress.com